Document ID: 32003D0074

Odločba Komisije
z dne 31. januarja 2003
o spremembi odločb Komisije 1999/283/ES in 2000/585/ES glede Bocvane
(notificirano pod dokumentno številko K(2003) 403)
(Besedilo velja za EGP)
(2003/74/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (ES) št. 1452/2001 [2], in zlasti člena 14(3) Direktive,
ob upoštevanju Direktive Sveta 92/45/ES z dne 16. junija 1992 o javnozdravstvenih problemih in problemih zdravstvenega varstva živali v zvezi z uplenitvijo divjadi in dajanjem na trg mesa divjadi [3], kakor je bila nazadnje spremenjena z Direktivo 97/79/ES [4], in zlasti člena 16(3) Direktive,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo omenjene zahteve, določene v posebnih pravilih Skupnosti iz Priloge A(I)k Direktivi 89/662/EGS in, glede patogenov, k Direktivi 90/425/EGS [5], kakor je bila nazadnje spremenjena z Odločbo Komisije 2003/42/ES [6], in zlasti člena 10,
ob upoštevanju naslednjega:
(1) Pogoji o zdravstvenem varstvu živali in izdaji veterinarskih spričeval za uvoz svežega mesa iz nekaterih afriških držav so določeni z Odločbo 1999/283/ES [7], kakor je nazadnje spremenjena z Odločbo 2002/646/ES [8].
(2) Pogoji o zdravstvenem varstvu živali, pogoji javnozdravstveno varstvo in izdaji veterinarskih spričeval za uvoz mesa divjadi in mesa gojene divjadi ter mesa kuncev iz tretjih držav so določeni z Odločbo 2000/585/ES [9], kakor je nazadnje spremenjena z Odločbo 2002/646/ES.
(3) V Bocvani je bil v coni številka 6, ki jo je odobrila ES, dne 7. januarja 2003 potrjen izbruh slinavke in parkljevke, pri čemer je bila začetna infekcija na gospodarstvu ugotovljena 23. decembra 2002, in je pristojni veterinarski organ Bocvane takoj ustavil izvoz svežega odkoščenega mesa govedi, ovc in koz ter mesa domačih in divjih parkljarjev iz vse države v Skupnost.
(4) Bocvanski organi izvajajo cepljenje v nujnih primerih in poizvedujejo o izbruhu, da bi ocenili razmere v državi. Dokler rezultati ocene še niso na voljo, ni možno regionalizirati Bocvane, da bi dovolili uvoz odkoščenega svežega mesa govedi, ovc in koz ter domačih in divjih parkljarjev.
(5) V teh razmerah lahko uvoz svežega mesa iz Bocvane pomeni nevarnost za vnos slinavke in parkljevke na ozemlje Skupnosti. Posledično je treba začasno ustaviti uvoz izkoščenega svežega mesa govedi, ovc in koz ter domačih in divjih parkljarjev iz prej odobrenih območij v Bocvani.
(6) Bocvanski organi oblasti so zagotovili podrobne informacije o pošiljkah svežega mesa, ki so na poti v Skupnost, z jamstvom, da so bile te pošiljke pripravljene pred datumom infekcije. Zato bi bilo treba dovoliti uvoz teh pošiljk in pošiljk, pridobljenih iz živali, ki so bile zaklane pred datumom infekcije, na ozemlje Evropske unije.
(7) Določbe te odločbe se ponovno preučijo v treh mesecih, zlasti z vidika razvoja bolezni in nadaljnjih informacij, prejetih od organov oblasti Bocvane.
(8) Odločbi 1999/283/ES in 2000/585/ES je treba ustrezno spremeniti.
(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
1. Priloga II k Odločbi 1999/283/ES se nadomesti z besedilom v Prilogi I k tej odločbi.
2. V Prilogi III k Odločbi 1999/283/ES se črta opomba 5 potrdila o zdravstvenem stanju v vzorcu A.
Člen 2
1. Priloga II k Odločbi 2000/585/ES se nadomesti z besedilom v Prilogi II k tej odločbi.
2. V Prilogi III k Odločbi 2000/585/ES se opomba 8 potrdila o zdravstvenem stanju v vzorcu A in opomba 7 potrdila o zdravstvenem stanju v vzorcu F nadomestita z "Vključiti je treba številko izvedenke v veljavni zadevni odločbi za sveže meso ustrezne dovzetne domače vrste."
Člen 3
To odločbo je treba ponovno preučiti v treh mesecih z vidika razvoja slinavke in parkljevke v Bocvani.
Člen 4
Ta odločba se uporablja od 1. oktobra 2002.
Člen 5
Ta odločba je naslovljena na države članice.
V Bruslju, 31. januarja 2003

Labels: 17
5
3
6
18